Pilotul a murit în urma prăbușirii unui Spitfire pe un câmp din Lincolnshire, scrie BBC.
Serviciile de urgență au fost chemate pe câmpul de lângă Langrick Road, Coningsby, sâmbătă.
Avionul emblematic aparținea zborului memorial al bătăliei din Marea Britanie, cu baza la RAF Coningsby, aflată în apropiere, a transmis RAF.
Aceasta a adăugat că va fi realizată o „investigație de amploare” și că nu va specula asupra cauzei prăbușirii.
În declarația RAF se arată: „Cu mare tristețe trebuie să confirmăm decesul unui pilot RAF într-un accident tragic în apropiere de RAF Coningsby astăzi. Familia pilotului a fost informată și cerem ca intimitatea lor să fie respectată în aceste momente dificile”.
Anterior, poliția din Lincolnshire a declarat că aeronava s-a prăbușit pe un câmp de pe Langrick Road, care trece pe lângă perimetrul stației RAF.
Drumurile sunt închise în jurul Dogdyke Road și Sandy Bank, automobiliștii fiind rugați să evite zona.
RAF Coningsby este locul zborului comemorativ al RAF în memoria bătăliei din Marea Britanie (BBMF). Potrivit site-ului său web, BBMF operează șase Spitfire, două Hurricane, un Lancaster, un C47 Dakota și două aeronave Chipmunk folosite pentru antrenament. Aeronavele sunt pilotate de echipaje regulate ale RAF.
(sursa: Mediafax)